जब 15 साल पूरे हो जाते हैं तो पीपीएफ खाते से मिलने वाली रकम का इस्तेमाल कर्ज चुकाने में मिया जा सकता है। निवेशक को अपनी उम्र और आर्थिक स्थिति के हिसाब से इस बारे में फैसला करना चाहिए। पर्सनलफाइनैंसप्लान डॉट इन केसंस्थापक दीपेश राघव कहते हैं, 'अगर आपकी सेवानिवृत्ति में अभी 5-10 साल बचे हैं और आपके ऊपर शिक्षा या आवास ऋण बकाया है तो बेहतर यही है कि पीपीएफ पूरा होने पर मिली रकम का इस्तेमाल उन्हें चुकाने में कर दिया जाए।' निवेशक अपनी आर्थिक स्थिति के आधार पर पीपीएफ से मिली रकम का इस्तेमाल कई तरीकों से कर सकता है। वह अधिक प्रतिफल देने वाली संपत्तियों मसलन शेयरों में भी उसे लगा सकता है।